BG
C 192/54
☐
Официален вестник на Европейския съюз
11.5.2022 г.
Нито една от страните в концентрацията не извършва дейност на пазари нагоре или надолу един спрямо друг.
Ако концентрацията отговаря на критериите в точка 5, буква а) от Известието относно опростена процедура, раздели 8, 9 и 11 по-долу не трябва да се попълват.
И/ИЛИ г)
Точка 5, буква г) от Известието относно опростена процедура ☐
☐
Две или повече предприятия се сливат или едно или повече предприятия придобиват едноличен или съвместен контрол върху друго предприятие и условията, посочени в точка 5, буква г), подточки i) и ii) от Известието относно опростена процедура са изпълнени според всички правдоподобни пазарни определения (1).
☐
Комбинираните пазарни дялове на всички участници в концентрацията, които извършват стопански дейности на един и същ продуктов и географски пазар (хоризонтални припокривания), отговарят на поне едно от следните условия: — ☐ са под 20 %; — ☐ са под 50 % и увеличението („делта“) на индекса Херфиндал-Хиршман (HHI) вследствие на концентрацията на тези пазари е под 150 (2).
☐
Индивидуалните и комбинираните пазарни дялове на всички участници в концентрацията, които извършват стопански дейности на продуктов пазар, който е нагоре или надолу по веригата спрямо продуктов пазар, в който участва друга страна в концентрацията (вертикални отношения), отговарят на поне едно от следните условия: — ☐ са под 30 % на пазарите нагоре и надолу по веригата; — ☐ са под 30 % на пазара нагоре по веригата, а процентът на покупките на субекта надолу по веригата на вхо­ дящия продукт нагоре по веригата е под 30 %;
☐
са под 50 % както на пазарите нагоре по веригата, така и на тези надолу по веригата, увеличението („делтата“) на HHI вследствие на концентрацията е под 150 както на пазарите нагоре по веригата, така и на пазарите надолу по веригата, а по-малкото предприятие по отношение на пазарния дял е едно и също на пазарите нагоре и надолу по веригата (3).
(1) Праговете за хоризонталните припокривания и вертикалните отношения се прилагат за всички правдоподобни алтернативни определения на продуктовия и географския пазар, които може да се наложи да бъдат разгледани в даден случай.
Важно е основните определения на пазарите, посочени в уведомлението, да са достатъчно точни, за да оправдаят преценката, че тези прагове не са достигнати, и също така да бъдат споменати всички правдоподобни алтернативни определения на пазара, които може да е необходимо да бъдат разгледани (включително по отношение на географските пазари, които са по-тесни от националните).
(2) HHI се изчислява чрез сумиране на квадратите на индивидуалните пазарни дялове на всички фирми на пазара: вж.
Насоки на Комисията относно оценката на хоризонталните сливания съгласно Регламента на Съвета относно контрола на концентрациите между предприятия (OВ C 31, 5.2.2004 г., стр. 5), точка 16.
За да се изчисли обаче делтата на HHI вследствие на концентрацията, е достатъчно от квадрата на сбора на пазарните дялове на участниците в концентрацията (с други думи квадрата на пазарния дял на слялото се предприятие след извършването на концентрацията) да се извади сборът на квадратите на индивидуалните пазарни дялове на страните (тъй като пазарните дялове на всички останали конкуренти на пазара остават непроменени и следователно не засягат резултата на уравнението).
(3) Тази категория има за цел да улови малки увеличения към вече съществуваща вертикална интеграция.
Например предприятие А, което извършва дейност нагоре и надолу по веригата, с пазарни дялове от 45 % на двата пазара, придобива предприятие B, което извършва дейност нагоре и надолу по веригата, с пазарен дял от 0,5 %.
Тази категория не обхваща ситуации, в които страната с най-малък пазарен дял не е същата нагоре и надолу по веригата, дори ако пазарните дялове са под 50 % и делтата на HHI е под 150.
Например следната ситуация не е включена в нея: Предприятие А, което извършва дейност нагоре по веригата, с пазарен дял от 45 %, и надолу по веригата, с пазарен дял от 0,5 %, придобива предприятие Б, което извършва дейност нагоре по веригата, с пазарен дял от 0,5 %, и надолу по веригата, с пазарен дял от 45 %.
И/ИЛИ д)
Точка 5, буква д) от Известието относно опростена процедура ☐
☐
Уведомяващата страна придобива едноличен контрол над предприятие, върху което вече има съвместен контрол.